Document ID: 32014R0725

KOMISIJAS ĪSTENOŠANAS REGULA (ES) Nr. 725/2014
(2014. gada 30. jūnijs),
ar ko groza Padomes Regulu (EK) Nr. 499/96 attiecībā uz jaunām Savienības tarifu kvotām dažiem zivju un zivsaimniecības produktiem, kuru izcelsme ir Islandē
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1996. gada 19. marta Regulu (EK) Nr. 499/96, ar ko atver Savienības tarifu kvotas dažiem zivju un zivsaimniecības produktiem, kuru izcelsme ir Islandē, un paredz šo kvotu pārvaldību (1), un jo īpaši tās 5. panta 1. punkta b) apakšpunktu,
tā kā:
(1)
Ar Padomes Lēmumu 2014/343/ES (2) apstiprina, ka pēc Horvātijas Republikas pievienošanās Eiropas Savienībai tiek parakstīts un provizoriski piemērots Papildprotokols Nolīgumam starp Eiropas Ekonomikas kopienu un Islandi.
(2)
Papildprotokolā paredzētas divas jaunas tarifu kvotas Islandes izcelsmes saldētu Norvēģijas omāru un svaigu vai atdzesētu sarkanasaru fileju laišanai brīvā apgrozībā Eiropas Savienībā.
(3)
Ir nepieciešams grozīt Regulu (EK) Nr. 499/96, lai ieviestu jaunās tarifu kvotas.
(4)
Jaunās tarifu kvotas būtu jāpiemēro divpadsmit mēnešus. Saskaņā ar Lēmumu 2014/343/ES tās ir piemērojamas no papildprotokola provizoriskās piemērošanas dienas. Tāpēc šī regula būtu jāpiemēro no tās pašas dienas.
(5)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 499/96 pielikumā iekļauj šādas ailes:
“09.0813
0304 49 50
Sarkanasaru (Sebastes spp.) filejas, svaigas vai atdzesētas
No 1.8.2014. līdz 31.7.2015.
100
0
09.0814
0306 15 90
Norvēģijas omāri (Nephrops norvegicus), saldēti
No 1.8.2014. līdz 31.7.2015.
60
0”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2014. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 30. jūnijā

Labels: 3
18
17
6